Ir-Regolament Tal-Kummissjoni (KE) Nru 505/2002
tal-21 ta' Marzu 2002
li jemenda r-Regolament (KE) Nru 1370/95 li jistabbilixxi regoli ddettaljati għall-implimentazzjoni tas-sistema tal-liċenzji ta' l-esportazzjoni fis-settur tal-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975 dwar l-organizzazzjoni tas-suq komuni tal-laħam tal-majjal [1], kif l-aħħar emendat bir-Regolament (KE) Nru 1365/2000 [2], u partikolarment l-Artikolu 8(2) u l-Artikolu 13(12) tiegħu
Billi:
(1) Ir-Regolament tal-Kummissjoni (KE) Nru 1370/95 [3], kif l-aħħar emendat bir-Regolament (KE) Nru 2898/2000 [4], jistabbilixxi r-regoli ddettaljati għall-implimentazzjoni tas-sistema tal-liċenzji ta' l-esportazzjoni fis-settur tal-laħam tal-majjal.
(2) Hemm bżonn li jiġu addattati l-kodiċijiet tal-prodotti stabbiliti fl-Anness I tar-Regolament (KE) Nru 1370/95 ma' l-emendi reċenti tar-Regolament tal-Kummissjoni (KEE) Nru 3846/87 tas-17 ta' Diċembru 1987 lijistabbilixxi nomenklatura tal-prodotti agrikoli għar-rifużjonijiet fuq l-esportazzjoni [5], kif l-aħħar emendat bir-Regolament (KE) Nru 488/2002 [6].
(3) Il-Kumitat ta' l-Amministrazzjoni tal-Laħam tal-Majjal ma bagħatx opinjoni fit-terminu stipulat mill-President tiegħu.
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 1370/95 qed jiġi sostitwit bl-Anness ta' dan ir-Regolament.
Artikolu 2
Dan ir-Regolament jibda jseħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd għall-liċenzji ta' l-esportazzjoni li ssir applikazzjoni għalihom mit-8 ta'April 2002.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, il-21 ta' Marzu 2002.